Sibiu (okrug)
Sibiu (rumunski: Județul Sibiu) je jedan od 41 okruga Rumunije. Nalazi se u centralnom dijelu države, unutar historijske regije Transilvanije. Prostire se na površini od 5.432 km2 i okrug je srednje veličine. Prema podacima od 31. 10. 2011. godine u okrugu je živjelo 375.992 stanovnika. Prosječna gustina je 69 stanovnika po km2 i niža je u odnosu na nacionalni prosjek. Glavni i najveći grad je Sibiu.